
Répáshuta Község Önkormányzata

3559 Répáshuta, Kossuth út 2.

216-12/2013.




     JEGYZŐKÖNYV 

Készült Répáshuta Község Önkormányzata Képviselő-testületének 2013. november 20. napján 17.00 órakor kezdődő üléséről.

Helye: Répáshuta Önkormányzati Hivatal tanácskozó terme

Jelen vannak:
Mátrai Károly polgármester


Telekes Gábor alpolgármester


Erdős Tamás önkormányzati képviselő


Kátai Imre 


„

Petőfi Valéria

„


Dr. Hegyközi Béla címzetes főjegyző

A polgármester köszönti a képviselő-testületet. Megállapítja, hogy az ülés határozatképes, azt megnyitja.

Ismerteti a napirendet:

1./ Társulási megállapodások módosítása
     Előadó: Mátrai Károly polgármester

2./ Döntés pályázat beadásáról

     Előadó: Mátrai Károly polgármester

3./ A közérdekű adatok megismerésére irányuló igények teljesítésének rendjét rögzítő 

     szabályzat megvitatása
     Előadó: Dr. Hegyközi Béla címzetes főjegyző
4./ A közös önkormányzati hivatal szervezeti és működési szabályzatának megvitatása

     Előadó: Dr. Hegyközi Béla címzetes főjegyző

A napirendi pontokat a képviselő-testület változtatás nélkül 5 igen szavazattal elfogadta.

1. Napirendi pont: Társulási megállapodások módosítása
Előadó: Mátrai Károly polgármester

A polgármester előadja, hogy Miskolc Kistérség Többcélú Társulása Társulási Tanácsa 2013. szeptember 18. napján meghozott 30/2013.(IX.18.) határozatával módosította a társulási megállapodást.
A társulásban részt vevő képviselő-testületek mindegyikének minősített többséggel hozott döntése szükséges a társulási megállapodás módosításához.

Ismerteti a Társulási Tanács határozatát.

Szám: 30/2013. (IX.18.) Társulási Tanácsi határozat

A határozat tárgya: Miskolc Kistérség Többcélú Társulása Társulási Megállapodásának és Szervezeti és Működési szabályzatának módosítása
1. A Társulási Tanács hozzájárul a 2013. június 19. napján elfogadott 2013. július 1. napjától hatályos Társulási Megállapodás módosításhoz az alábbiak szerint:

 A Társulási Megállapodás III. fejezetének 13. pontja hatályon kívül helyezésre kerül.

A Társulási Megállapodás módosításokkal nem érintett rendelkezései változatlan tartalommal érvényben maradnak.

2. A Társulási Tanács hozzájárul a 2013. július 1. napjától hatályos Szervezeti és Működési Szabályzat módosításához az alábbiak szerint:

A Szervezeti és Működési Szabályzat 21. § (1) bekezdés c) pontja hatályon kívül helyezésre kerül.

A Szervezeti és Működési Szabályzat módosításokkal nem érintett rendelkezései változatlan tartalommal érvényben maradnak.

Felelős:
Társulási Tanács elnöke

Végrehajtásért felelős: 
Jegyzői Kabinet

Határidő:
azonnal

Észrevétel nem hangzott el.

Ezt követően 5 képviselő szavazott és 5 igen szavazattal a következő határozatot hozta:

Répáshuta Község Képviselő-testületének

49/2013.(XI.20.) önkormányzati határozata

Tárgy: Miskolc Kistérség Többcélú Társulása Társulási Megállapodás módosításának jóváhagyása
1. Répáshuta Önkormányzat Képviselő-testülete Miskolc Kistérség Többcélú Társulása Társulási Megállapodásának a Társulási Tanács 2013. szeptember 18. napján hozott 30/2013.(IX.18.) határozatával elfogadott módosítását jóváhagyja.
2. A képviselő-testület felhatalmazza a Polgármestert a határozat végrehajtásához szükséges intézkedések megtételére.
Felelős: polgármester

Határidő: azonnal

Ezt követően a polgármester ismerteti a Miskolc Környéki Önkormányzati Társulás javaslatát a társulási megállapodás módosítására.

Miskolc Megyei Jogú Város Önkormányzata 22 társult településsel 2013. július 1. napjától létrehozta a jogi személyiséggel rendelkező Miskolc Környéki Önkormányzati Társulást. Az Önkormányzat ezen időponttól a Miskolci Egyesített Szociális, Egészségügyi és Gyermekvédelmi Intézmény – Módszertani Központ intézményének fenntartói jogát átadta a Miskolc Környéki Önkormányzati Társulásnak.

Az egyes szakosított szociális és gyermekvédelmi szakellátási intézmények állami átvételéről és egyes törvények módosításáról szóló 2012. évi CXCII. Törvény (továbbiakban: Törvény) rendelkezései, továbbá a szociális igazgatásról és szociális ellátásokról szóló 1993. évi III. törvény 88.§.(1) a.)-c.) pontja, valamint a gyermekek védelméről és a gyámügyi igazgatásról szóló 1997. évi XXXI. Törvény 95.§-a alapján, az állam feladata a megye területén a szakosított ellátások megszervezéséről és fenntartásáról gondoskodni, azzal, hogy a megyei jogú város területére kiterjedően köteles gondoskodni azokról az ellátásokról, amelyek megszervezésére a megyei jogú város a 90.§.(2) bekezdése alapján nem köteles.

Mivel a Miskolc Megyei Jogú Város Önkormányzata (továbbiakban: Önkormányzat) fenntartásában lévő szakellátási és alapellátási feladatokat is ellátó Miskolci Gyermekvédelmi Központ (3515 Miskolc, Egyetem u. 1.), valamint a fogyatékos személyek nappali ellátása és fogyatékos személyek gondozóháza (3530 Miskolc, Meggyesalja u. 10.) tekintetében a feladatellátást szolgáló egységek fizikai leválasztása nem volt megvalósítható, 2013. január 1. napjától a feladatok ellátása feladat-ellátási szerződés keretében került biztosításra. A feladat-ellátási szerződés az Önkormányzat és a Szociális és Gyermekvédelmi Főigazgatóság között jött létre.

2013. július 01. napjától az Önkormányzat a MESZEGYI-MK fenntartói feladatait átadta a Miskolc Környéki Önkormányzati Társulásnak (továbbiakban: Társulás), így az intézmény ettől az időponttól a Társulás intézményeként látja el a szociális feladatot.

Az Országgyűlés által elfogadásra került, de jelenleg kihirdetésre vár, az egyes szakosított szociális és gyermekvédelmi szakellátási intézmények állami átvételéről és egyes törvények módosításáról szóló 2012. évi CXCII. Törvény, amely alapján a Miskolci Egyesített Szociális, Egészségügyi és Gyermekvédelmi Intézmény – Módszertani Központ szakellátási feladatai, és a feladatellátást szolgáló vagyon 2014. január 1. napjától átadásra kerül a Szociális és Gyermekvédelmi Főigazgatóság részére.

A Törvény értelmében a települési önkormányzat 2013. november 30-áig – 2013. december 31-i hatállyal – dönt azon integrált intézményei átalakításáról, valamint az alapító okiratok kiadásáról, illetve módosításáról.

Ezen döntéseket a Miskolc Környéki Önkormányzati Társulás Társulási Tanácsának kell meghoznia, mivel a MESZEGYI-MK tekintetében a fenntartói feladatokat a Társulás látja el.

A Társulás létrehozásakor felmerült, hogy a MESZEGYI-MK által végzett szociális ellátások egy része is biztosításra kerülne a társult települések lakosai számára. Tekintettel arra, hogy a családok átmeneti otthona, és a gyermekek átmeneti otthona alapellátás vonatkozásában a költségvetési támogatás 20 %-al magasabb, abban az esetben, amennyiben az társulási formában kerül ellátásra, valamint hogy azon társult települések számára is biztosított legyen az ellátás, akik önállóan ezt biztosítani nem tudják, a Társulási Megállapodás módosítási javaslata értelmében, a családok átmeneti otthona, és a gyermekek átmeneti otthona alapellátás keretében végzett feladatellátás kiterjesztésre kerülne valamennyi társult település Önkormányzata számára.

A Miskolci Semmelweis Kórház és Egyetemi Oktatókórház (továbbiakban: Kórház) Ügyvezető Igazgatója arról tájékoztatta Miskolc Megyei Jogú Város Önkormányzatát, hogy a Miskolc, Kerpely Antal u. 1. szám alatt működő 10. számú gyermek fogászati körzetet nem tudja a továbbiakban ellátni, ezért azt visszaadja Miskolc Megyei Jogú Város Önkormányzata részére.

Előzetes egyeztetések alapján a 10. számú gyermek fogászati körzetet 2013. december 1. napjától a MESZEGYI-MK működtetné, változatlanul a Miskolc, Kerpely u. 1. szám alatt lévő fogászati rendelőben. A körzet fogorvosa Dr. Fülöp Ilona és 1 fő asszisztens, az Egyesített Szociális Intézmény által kerül foglalkoztatásra közalkalmazotti jogviszonyban 2013. december 1. napjától. Ehhez szükséges a Társulási Megállapodás módosítása. Ez a feladatellátás Miskolc Megyei Jogú Város Önkormányzata részére lenne biztosított, adódóan a körzet kötelező ellátási területéből.

Tekintettel a fent előadottakra, valamint a törvényi rendelkezésekre a megfelelő változások átvezetése szükséges a Társulás Társulási Megállapodásában.

A társulási megállapodás módosításához szükség van arra, hogy arról valamennyi társult település döntést hozzon.

A polgármester javasolja a döntés meghozatalát.

Ezt követően 5 képviselő szavazott és 5 igen szavazattal a következő határozatot hozta:
Répáshuta Község Képviselő-testületének

50/2013.(XI.20.) önkormányzati határozata

Tárgy: Egyes szakosított szociális és gyermekvédelmi szakellátási feladatok állami átvételével kapcsolatos döntések meghozatala 
Répáshuta Önkormányzat Képviselő-testülete megtárgyalta a „Javaslat egyes szakosított szociális és gyermekvédelmi szakellátási feladatok állami átvételével kapcsolatos döntések meghozatalára” című előterjesztést és a következő határozatot hozza:

1. Répáshuta Önkormányzat Képviselő-testülete az egyes szakosított szociális és gyermekvédelmi szakellátási intézmények állami átvételéről és egyes törvények módosításáról szóló 2012. évi CXCII. törvény (továbbiakban: Törvény) rendelkezéseire tekintettel a Miskolc Környéki Önkormányzati Társulás Társulási Megállapodásának módosítását az alábbiak szerint hagyja jóvá:

a.) A Társulási Megállapodás 4.2. a) pontja az alábbi ae) és af) pontokkal egészül ki:

„ae) családok átmeneti otthonában elhelyezettek ellátása;

 
  af) gyermekek átmeneti otthonában elhelyezettek ellátása;
b.) A Társulási Megállapodás 4.2. b) pontja az alábbi bö) ponttal egészül ki:

„bö) fogászati alapellátás”

c.) A Társulási Megállapodás 4.2. „bb) fogyatékos személyek gondozóháza”, „bj) gyermekek átmeneti otthonában elhelyezettek ellátása”, bk) családok átmeneti otthonában elhelyezettek ellátása” „bl) nevelőszülőnél elhelyezettek ellátása”, „bm) gyermekvédelmi szakellátás” pontjai törlésre kerülnek.

d.) A Társulási Megállapodás 5. mellékletének megnevezése az alábbiak szerint módosul: „a fogyatékos személyek nappali ellátása, támogató szolgáltatás, bentlakásos átmeneti elhelyezést nyújtó idősek gondozóháza, szociális étkeztetés, idősek nappali ellátása, bölcsődei ellátás, ifjúság-egészségügyigondozás, család- és nővédelmi egészségügyi gondozás, gyermekjóléti központ, pszichiátriai betegek közösségi ellátása, fogászati alapellátás feladatellátásban résztvevő települési önkormányzatok”
e.) A Társulási Megállapodás az alábbi 6. melléklettel egészül ki:

„A családok átmeneti otthona feladatellátásban résztvevő települési önkormányzatok:

Miskolc Megyei Jogú Város Önkormányzata, Berzék Község Önkormányzata, Bőcs Község Önkormányzata, Bükkszentkereszt Község Önkormányzata, Emőd Város Önkormányzata, Harsány Község Önkormányzata, Kistokaj Község Önkormányzata, Köröm Község Önkormányzata, Mályi Község Önkormányzata, Muhi Község Önkormányzata, Nagycsécs Község Önkormányzata, Nyékládháza Város Önkormányzata, Ónod Község Önkormányzata, Répáshuta Község Önkormányzata, Sajóbábony Város Önkormányzata, Sajóecseg Község Önkormányzata, Sajóhídvég Község Önkormányzata, Sajókeresztúr Község Önkormányzata, Sajólád Község Önkormányzata, Sajópetri Község Önkormányzata, Sajósenye Község Önkormányzata, Sajóvámos Község Önkormányzata, Szirmabesenyő Község Önkormányzata”

f.) A Társulási Megállapodás az alábbi 7. melléklettel egészül ki:

„A gyermekek átmeneti otthona feladatellátásban résztvevő települési önkormányzatok: Miskolc Megyei Jogú Város Önkormányzata, Berzék Község Önkormányzata, Bőcs Község Önkormányzata, Bükkszentkereszt Község Önkormányzata, Emőd Város Önkormányzata, Harsány Község Önkormányzata, Kistokaj Község Önkormányzata, Köröm Község Önkormányzata, Mályi Község Önkormányzata, Muhi Község Önkormányzata, Nagycsécs Község Önkormányzata, Nyékládháza Város Önkormányzata, Ónod Község Önkormányzata, Répáshuta Község Önkormányzata, Sajóbábony Város Önkormányzata, Sajóecseg Község Önkormányzata, Sajóhídvég Község Önkormányzata, Sajókeresztúr Község Önkormányzata, Sajólád Község Önkormányzata, Sajópetri Község Önkormányzata, Sajósenye Község Önkormányzata, Sajóvámos Község Önkormányzata, Szirmabesenyő Község Önkormányzata”

A Képviselő Testület felhatalmazza a Polgármestert, a Társulási Megállapodás módosításának aláírására.

Felelős: Polgármester

Közreműködik: Miskolci Egyesített Szociális, Egészségügyi és Gyermekvédelmi Intézmény – Módszertani Központ

Határidő: 2013. december 31.

2. Napirendi pont: Döntés pályázat beadásáról

Előadó: Mátrai Károly polgármester
A polgármester előadja, hogy pályázatot lehet benyújtani az Európai Mezőgazdasági Vidékfejlesztési Alaphoz Többfunkciós szolgáltató központ támogatása címen többcélú kultúrház kialakítására, felújítására. Véleménye szerint a régi kultúrház alkalmas lenne erre a feladatra.

Javasolja a pályázat benyújtását.

Ezt követően 5 képviselő szavazott és 5 igen szavazattal a következő határozatot hozta:

Répáshuta Község  Képviselő-testületének 

51/2013.(XI.20.) önkormányzati határozata

Tárgy: Pályázat az Európai Mezőgazdasági Vidékfejlesztési Alaphoz 
Répáshuta Község Önkormányzatának Képviselő-testülete úgy határozott, hogy az Európai Mezőgazdasági Vidékfejlesztési Alapból nyújtandó, a vidéki gazdaság és a lakosság számára nyújtott alapszolgáltatások fejlesztésére a 103/2013.(XI.8.) VM rendelet alapján támogatási igény kíván benyújtani a 3. számú célterületre Többfunkciós szolgáltató központ támogatása címen Többcélú Kultúrház kialakítására, felújítására.

Felelős: Mátrai Károly polgármester

Határidő: 2013. november 25.

3. Napirendi pont: A közérdekű adatok megismerésére irányuló igények teljesítésének rendjét rögzítő szabályzat megvitatása

Előadó: Dr. Hegyközi Béla címzetes főjegyző

Ezt követően a polgármester megköszöni a részvételt és az ülést bezárja.

Kmf.


Mátrai Károly
Dr. Hegyközi Béla


polgármester
címzetes főjegyző

